**Klaipėdos rajono savivaldybės tarybos narės,**

 **Violetos Riaukienės 2021 m. veiklos ataskaita**

Nuo 2019 m. balandžio mėnesio 15 d. esu Klaipėdos rajono savivaldybės tarybos narė. Savivaldybės taryboje dirbau atstovaudama Klaipėdos rajono Lietuvos valstiečių ir žaliųjų sąjungą.

Per ataskaitinį laikotarpį dalyvavau 12 tarybos posėdžių. Esu Švietimo, kultūros ir sporto komiteto narė, LVŽS frakcijos pirmininkė. Per ataskaitinį laikotarpį dalyvavau 12 Komiteto posėdžių. Dėl ligos negalėjau dalyvauti 3 – juose Tarybos ir Komiteto posėdžiuose.

Esu Klaipėdos rajono savivaldybės socialinės paramos teikimo komisijos, Narkotikų kontrolės ir nusikalstamumo prevencijos komisijos, Klaipėdos rajono savivaldybės tarybos veiklos reglamento nuolatinės komisijos, Turizmo tarybos, Strateginio planavimo komisijos, Bendruomenės sveikatos tarybos narė. Dalyvavau įvairiose Savivaldybės administracijos darbo grupėse, kuriose buvo sprendžiami aktualūs klausimai. Šiemet dėl karantino ribojimų kiek mažiau, bet lankiausi ir Klaipėdos rajono ugdymo įstaigose, bibliotekose, kultūros centruose ir jų filialuose, sveikatos ir socialinių paslaugų įstaigose, seniūnijose, dalyvavau šventėse, renginiuose, bendravau su gyventojais. Telefonu teikiau informaciją ir atsakiau gyventojams į rūpimus klausimus bei padėjau spręsti iškilusias problemas.

Dirbdama Klaipėdos rajono žmonėms, kiekvienu atveju siekiu priimti teisingus, labiausiai viešąjį interesą atitinkančius, sprendimus. Siekdama skaidrumo ir viešumo nuolat bendrauju su regiono žiniasklaida, teikiu informaciją gyventojams. Jums rūpimais klausimais visada galite kreiptis į mane tel. 865200776, el. paštas vltriaukiene63@gmail.com